section_heading: Geografska i klimatska obilježja
paragraph_text: Ihosy leži na nadmorskoj visini od 800 m na visoravni Orombe, u kotlini istoimene rijeke s njene desne strane. Udaljen je 616 km od glavnog grada Antananariva i oko 189 km od provincijskog središta Fianarantsoe. Klima je vruća i suha tropska. Vlažna sezona (asara) traje od listopada do travnja, a suha (asotri) od svibnja do rujna kad prosječna dnevna temperatura može narasti na preko 30°C.